CELEX: 62015CN0565
Language: sl
Date: 2015-11-04 00:00:00
Title: Zadeva C-565/15: Predlog za sprejetje predhodne odločbe, ki ga je vložilo Verwaltungsgerichtshof (Avstrija) 4. novembra 2015 – Hans-Peter Ofenböck

1.2.2016   
            
            
               SL
            
            
               Uradni list Evropske unije
            
            
               C 38/24
            
         Predlog za sprejetje predhodne odločbe, ki ga je vložilo Verwaltungsgerichtshof (Avstrija) 4. novembra 2015 – Hans-Peter Ofenböck
   (Zadeva C-565/15)
   (2016/C 038/35)
   Jezik postopka: nemščina
   
      Predložitveno sodišče
   
   Verwaltungsgerichtshof
   
      Stranka v postopku v glavni stvari
   
   
      Pritožnik: Hans-Peter Ofenböck
   
      Vprašanji za predhodno odločanje
   
   
               1.
            
            
               Ali Direktiva Evropskega parlamenta in Sveta 2005/29/ES z dne 11. maja 2005 o nepoštenih poslovnih praksah podjetij v razmerju do potrošnikov na notranjem trgu ter o spremembi Direktive Sveta 84/450/EGS, direktiv Evropskega parlamenta in Sveta 97/7/ES, 98/27/ES in 2002/65/ES ter Uredbe (ES) št. 2006/2004 Evropskega parlamenta in Sveta (Direktiva o nepoštenih poslovnih praksah) (1) nasprotuje uporabi nacionalnega predpisa, ki s časovnega vidika omejuje možnost upravljavcev bencinskih servisov, da spremenijo cene pogonskih goriv tako, da lahko le enkrat dnevno določijo višjo prodajno ceno?
            
         
               2.
            
            
               Če odgovor na prvo vprašanje ni samodejno pritrdilen, in bi bil v skladu s sodno prakso Sodišča pri preučitvi dopustnosti takšne omejitve na podlagi določb členov od 5 do 9 Direktive o nepoštenih poslovnih praksah odvisen od okoliščin posameznega primera:
               Katere vidike bi bilo v posameznih primerih treba upoštevati pri preizkusu dopustnosti takšne omejitve v skladu s členi od 5 do 9 Direktive o nepoštenih poslovnih praksah, kot to zahteva Sodišče v zadevi C-540/08, v primeru določbe, ki omejuje možnost povišanja potrošniških cen?
            
         
      (1)  UL L 149, str. 22.